da da fr da da sv da da da en da da da da sv en da da en da en da de id da sv da da da en da da da da sv en da da en da en da de da da da da da da da da da da da da da da da fr fr da ru da
Krav – Isagers Køreskole | Køreskole i Viborg
Åbningstider: Man- Fre: 09.00 -17.00. Lør: 09.00 -12.00. Søn: Lukket
Hvornår kan jeg starte med at tage kørekort?
Du kan starte med at tage kørekortet tre måneder, før du fylder 18 år. Du kan først komme op til køreprøve, når du fylder 18 år.
Du kan selv vælge, om du vil tage til bil eller motorcykel først. Trailerkørekort kan du først tage, når du har kørekort til personbil.
Bilkørekort som 17 årige – Læs mere her
Hvor lang tid tager det at tage et kørekort?
Du skal regne med, at det vil tage cirka fire-ti uger afhængig af, hvilken type kørekort du ønsker. Trailerkørekort kan du tage på ca. 2 uger.
Uanset hvilket kørekort du tager, skal du regne med 1-3 ugers ventetid på køreprøven ved Viborg Politi.
Kræver det noget særligt af mig?
Du skal være motiveret til at tage kørekort. Kravene er blevet voldsomt skærpede de seneste par år. Du kan ikke bare nøjes med at møde op og forvente, at din kørelærer kan hjælpe dig igennem, uden at du selv yder en indsats. Du skal være opmærksom på, at du skal forberede dig til både teoretisk og praktisk undervisning.
Når du tager kørekort i dag, SKAL du have lægeattest, også selv om du har kørekort i forvejen. Du skal kunne fremvise en lægeattest. Er du i tvivl, om du kan få kørekort på grund af dit helbred, så kontakt din læge. Lider du f.eks. af epilepsi, svimmelhed, nedsat syn eller hørelse, sukkersyge eller lignende, er det en god ide at spørge din læge, før du melder dig til. Desuden er det lovpligtigt at gennemføre et færdselsrelateret førstehjælpskursus, når du tager dit første kørekort. Lægeattesten holder kun i tre måneder dvs. du skal oprettes hos borgerservice indenfor tre måneder fra din lægeattest er lavet.